Paolo Gentiloni

El Paolo Gentiloni Silveri (Roma, 22 de november del 1954) l'è on politegh e giornalista italian, minister di comunicazion in del governo Prodi II e di affar forest in del governo Renzi, primm minister italian dal 21 de dicember del 2016 e deputaa dal 2001, per La Margherita prima e per el Partii Democrategh poeu. Del 2019 a l'è commissari europee a l'economia.

 Biografia 
Paolo Gentiloni el riva de la nobil familia di cont Gentiloni Silveri, imparentaa con Vincenzo Ottorino Gentiloni, autor del Patt Gentiloni che l'ha segnaa al principi del 1900 l'ingress di cattolich in politega.

De fioeu el frequenta 'na scoeula montessoriana e l'è educaa in la fed cristiana, el fa anca el catechista insemma a la Agnese Moro, fioeula de Aldo.

Passaa el Liceo ginnasio Torquato Tasso el partecipa a di occupazion in del november 1970 e a dicember el scappa de cà per andà a 'n occupazion a Milan. El s'è laureaa in Scienz Politegh a l'Università la Sapienza de Roma.

Dal 1990 a l'è giornalista professionista.

L'è maridaa con l'architetta Emanuela Mauro e 'l gh'ha minga di fioeu. El parla, oltra a l'italian, el franzes, el todesch e l'ingles. El tifa Juventus.

 Attività politega 
 Formazion in la sinistra extraparlamentara 
In origin l'entra in contatt cont el Moviment Studentesch del Mario Capanna, ma dopo che Capanna l'entra in del Partii de Unità Proletaria per el Comunism Gentiloni el toeu part a la fondazion del Moviment Lavorator per el Socialism, grupp maoista, che pocch dopo l'entra in del PUPC.

L'è in la sinistra extraparlamentara che 'l cognoss Ermete Realacci e Chicco Testa: Grazia a lu in del 1984 el deventa direttor de La nuova ecologia, mensil de Legambiente.

 Portavos de Rutelli 
Dopo vott agn de direzion de La nuova ecologia Gentiloni el se liga a Francesco Rutelli e l'entra in di inscì ciamaa "Rutelli boys" insemma a Roberto Giachetti, Michele Anzaldi e Filippo Sensi. Quand che in del 1993 el Rutelli l'è elegiuu Sindegh de Roma el deventa el sò portavos e poeu el deventa assessor al Giubilee del 2000 e al turism.

 Deputaa de la Margherita 
Candidaa ai elezion del 2001, Gentiloni a l'è elegiuu in di list de Democrazia è Libertà - La Margherita, de che l'è staa vun di fondator.

In la XIV legislatura a l'è mèmber de la IX commission (strapòrt, post e telecomunicazion) e de la commission in sui servizzi radiotelevisiv. Dal 2005 al 2006 el guida la Commission de vigilanza Rai.

Responsabil de la comunicazion de la Margherita l'ha organizzaa e curaa i campagn elettoral del partii.

 Minister di Comunicazion 
In di elezion politegh del 2006 a l'è confermaa Deputaa e in del governo Prodi II, finna al 2008, a l'è Minister di Comunicazion, cont l'obietiv de adeguà la legg Gasparri a la normativa europea.

La Reforma Gentiloni del 12 Ottober 2006 la stabiliss che se on quajvun el supera pussee del 45% de la raccolta pubblicitaria l'è in posizion dominanta, l'aboliva el "Sistema integrato di comunicazione" e 'l sbassava la soeuja de pubblicità dal 18% al 16% per favorì la redistribuzion e 'l passagg de 'na red Rai e ona red Mediaset in sul digital terester. El DDL a l'è però mìnga approvaa.

A magg 2007 l'insubiss de passà la proprietà de la Rai a 'na fondazion, ma anca 'sta proposta a l'è mìnga approvada.

Semper in del 2007 el fa ona proposta per regolamentà Internet che 'l avaria impost a la pupart di webmaster de la burocrazia, test poeu definii del midemm Gentiloni on error.

El toeu part in del midemm ann al comitaa promotor del Partii Democrategh.

 Deputaa PD 
Dal 2008 a l'è deputaa per el Partii Democrategh e finna al 2013 a l'è member de la IX commission (straport, post e telecomunicazion). In del 2009 a l'è scernuu 'me reppresentant del Dario Franceschini in del forum di Comunicazion del PD del Pier Luigi Bersani.

A l'è staa vun di primm personagg important del PD a supportà el Matteo Renzi e in del 2012 el se candida, supportaa di renzian, ai primari per el Comun de Roma, indova el riva terz e l'è elegiuu Ignazio Marino.

In di elezion politegh del 2013 a l'è elegiuu ancamò e 'l deventa member anca de la III commission (Affar forest e comunitari)

 Minister di affar forest 
manzína|miniatura|Gentiloni con Kerry
El 31 de ottober 2014 a l'è scernuu 'me Minister di affar forest e de la cooperazion internazionala, in sostituzion de la Federica Mogherini che l'è deventada Volta Commissaria de l'Union europea. In principi el nomm del Gentiloni a l'era nanca in di possibilità, e 'l Renzi el voreva nominà 'na dònna, ma l'è poeu preferii al vice minister Lapo Pistelli.

El giura in di man del Cap de Stat el dì de la nomina e 'l 1 de november l'entra offizialment in del Ministeri.

De minister l'ha provaa a trovà 'na via intermedia per i crisi indova l'Italia l'era coinvoeulta, 'me la guerra in Libia e in Siria e i tension con la Russia: L'ha de facc mantegnuu semper on canal cont el sò omolegh russ Sergej Lavrov e l'è semper staa vun di pussee reluttant a renoeuvà i sanzion a la Russia e l'ha rappresentaa i necessità migratori de l'Italia.

In Libia l'ha principalment sostegnuu Fayez al-Sarraj, ma cont di vertur a l'omm fort de Bengasi Khalifa Haftar. L'ha supportaa assee la lotta a l'ISIS che l'ha definii "Minister de l'Italia Crosada".

El gh'ha avuu anca de gestì el rapiment de Vanessa Marzullo e Greta Ramelli, rapii in Siria di terrorista islamich e liberaa dopo el pagament de on riscatt. L'ha provaa, senza success, ona linia dura in su l'omicidi de Giulio Regeni cont l'Egitt e l'ha faa l'istessa roba per el cas de l'Enrica Lexie, e 'l sò primm att a l'è staa de ciamà i du marò in India per sicuràgh on intervent del Parlament.

A l'è staa el primm minister europee a visità Cuba dopo de l'accord cont i Stat Unii e vun di primm a visità l'Iran dopo de l'accord nuclear.

 Controversij 
Longh el sò mandaa el valor de l'esportazion di arm a l'è rivaa a pussee de 8 miliard, anca cont on poo de Stat 'me l'Arabia Saudita, e l'è staa accusaa de garantì no la legalità e 'l respett di diritt uman.

El 21 de marz 2015 l'ha firmaa, insemma a la ministra Roberta Pinotti e senza parlànn in Parlament, on trattaa cont la Franza per dàgh del territori ricch de pess, e 'l dì dopo on pescherecc italian a l'è staa fermaa de la Gendarmerie Nationale e relassaa dopo on pagament de 8'000 Euro. A gh'è stada nissuna respoeusta diplomatica.

 President del Consili 

manzína|miniatura|El G7 de Taormina
El 5 de dicember 2016, dopo del resultaa negativ del referendum costituzional el Matteo Renzi el se dimett e 'l 11 de dicember el president Mattarella, dopo di consultazion l'insubiss al Gentiloni de fà on governo, e accetta cont riserva. Dopo di sò consultazion el 12 el desliga la riserva positivament e 'l sò governo el giura ai or 20 del midemm dì.

In tra el 13 e 'l 14 de dicember el ricev la fiducia a la Cambra di Deputaa con 368 sì e 105 no (con Moviment 5 Stell, Lega Nord, ALA e Scerna Civega che bandonen l'aula al moment de votà, mentre i deputaa de Fratelli d'Italia protesten cont di cartell "Al voto ora!") e, poeu la fiducia al Senad de la Republica con 169 sì e 99 no (anca in 'sto cas Lega Nord e ALA bandonen l'aula).

La nogg del 11 de genar 2011, de retorn de Paris, el gh'ha on malor e l'è operaa cont on'angioplastica al Policlinich Gemelli. El 25 de marz, per commemorà i 60 agn di Trattaa de Roma, el recoeuj i leader europee insemma al Joseph Muscat, Donald Tusk e Virginia Raggi.

El governo Gentiloni l'ha menaa innanz di reform scominciaa cont el governo Renzi 'me quella de la protezion civil e 'l giornà di Livelli essenziali di assistenza insemma a la ministra de la Salud Beatrice Lorenzin. L'ha tolt via i voucher, mittuu del Berlusconi e ampliaa del governo Monti, faa 'na legg contra del ciberbullism e mittuu on Reddit de Inclusion per i personn pussee pover.

Longh el sò governo a gh'è staa el G7 de Taormina.

El governo l'ha lavoraa anca per ridù i migrazion in Italia, grazia al minister Marco Minniti, e hinn staa faa di accord in materia con la Libia.

El 28 de dicember 2017 el va al Quirinal per i pratich per desligà i camber.

 Elezion del 2018 
In di elezion del 2018 a l'è candidaa a l'uninominal Roma 1 'me Deputaa e al proporizonal 'me Senator e l'è elegiuu in tucc e du. El scerniss de restà deputaa.

El 24 de marz 2018, 'me de prassi, el rassegna i sò dimission per permett i trattativ per fà su on noeuv governo e 'l resta in carica per i affari corrent. El 1 de giugn el giura el noeuv governo Conte I.

El 17 de marz 2019 a l'è elegiuu president del Partii Democrategh.

 Commissari Europee 
In del settember 2019 a l'è nomenaa del governo Conte II, faa del PD e del Moviment 5 Stell, commissari europee e l'è scernii de la Ursula von der Leyen 'me commissari ai affar economegh, la prima voeulta per on italian. El sò scagn al Senad l'è ciapaa 'n d'on elezion suppletiva del minister Roberto Gualtieri.

 Immagin publega 
Segond on'indagin del dicember 2017, dòpo on ann de governo, el Gentiloni a l'è el segond politegh pussee gradii, dòpo del Sergio Mattarella, cont el 44% di preferenz, e decisament pussee innanz di àlter leader politegh, cont on indes in cressita de la soa nomina.

Anca i sondagg faa dopo di elezion politegh del 2018 han mostraa on volt gradiment per la soa figura.

 Riferiment 

 Crisi di governo, Gentiloni accetta l'incarico con riserva
 Elezioni 2018 sondaggi: Renzi superato da Grasso. La Classifica dei Leader
 Gentiloni sempre n.1 in sondaggio Ixé su fiducia leader, ma Di Maio supera Renzi 
 È Gentiloni il più popolare. Bonino seconda, Renzi in coda. I leader in crisi di consenso
 Paolo Gentiloni Silveri
 Gentiloni, premier 'verde' con il pallino delle Comunicazioni
 Paolo Gentiloni
 Vip che tifano Juventus: i personaggi famosi con cuore bianconero 
 La scalata del conte Gentiloni da figlioccio di Rutelli agli Esteri
 Quel ministro rutelliano che era renziano prima ancora del premier
 PD - Paolo Gentiloni
 Chi è Paolo Gentiloni, il nuovo Presidente del Consiglio
 Governo, dopo Matteo l’incendiario il pompiere Gentiloni. L’unico nome comune tra Franceschini, Bersani e Renzi
 Gentiloni, ecco chi è Gentiloni. Passato tra la sinistra stalinista
 Primarie Pd, a Roma stravince Marino: secondo Sassoli, terzo Gentiloni
 Il “ddl Gentiloni” di riforma della Rai (1588/2007)
 Sì del Cdm alla riforma della Rai Una fondazione guiderà la tv pubblica
 Riforma televisiva: le linee guida di Gentiloni
 Legge Gasparri, la Ue avvia la procedura d'infrazione
 Tv, via libera alla riforma della Gasparri posizione dominante con il 45% degli spot
 A che punto sono le “leggi” di internet?
 Gentiloni: la carta dei diritti di internet e l’asta per il WiMax
 Ddl editoria, Gentiloni ammette "Un errore la registrazione dei siti"
 Gentiloni giura al Quirinale, è il nuovo ministro degli Esteri: "Governo dev'essere all'altezza"
 Paolo Gentiloni è il nuovo ministro degli Esteri. Prende il posto della Mogherini
 Renzi vuole un'altra donna al ministero. In pole Bellanova e la dg di Confindustria
 Niente da fare per Pistelli, Renzi s’inventa Gentiloni agli Esteri
 Nuovo carico di bombe per l’Arabia Saudita: Rete Disarmo annuncia mobilitazioni
 Gentiloni incontra Raul Castro a Cuba
 Chi è Paolo Gentiloni, il nuovo Presidente del Consiglio che prende il posto di Renzi
 Marò, Gentiloni: «Soluzione rapida»
 Gentiloni nel mirino dell'Isis
 Confini marittimi Italia-Francia, “il nuovo accordo lascia a Parigi le zone più pescose”
 Renzi ha regalato il mare alla Francia. Italia umiliata: i nuovi confini / Foto
 Greta e Vanessa, “pagati 11 milioni di euro per il riscatto delle due cooperanti”
 Mattarella scioglie le Camere, si vota il 4 marzo
 Governo, Gentiloni ha la fiducia della Camera
 Il Presidente Mattarella ha conferito l'incarico all'onorevole Paolo Gentiloni
 Governo Gentiloni, fiducia al Senato con 169 "sì". Come Renzi alla "prima" a Palazzo Madama
 Referendum, vince il No. Renzi si dimette: "Ho perso io, la poltrona che salta è la mia"
 Malore per il premier Gentiloni: intervento nella notte a Roma, sta bene
 ​G7 pari opportunità, vertice a Taormina: stop a violenza, favorire donne in economia 
 Reddito inclusione: requisiti 2018 Inps e come richiederlo, domanda 
 Trattati Roma, 60 anni dopo i 27 rinnovano l'impegno: "Ritroviamo il coraggio dei padri"
 Cosa prevede l’accordo tra l’Italia e la Libia sui migranti
 Sondaggi scenari Governo 2018/ Pd-Di Maio per impedire alleanza Salvini-Cinque Stelle? Per gli elettori M5s..
 Colle, Gentiloni si è dimesso da presidente del Consiglio: "Orgoglioso di aver servito l'Italia, grazie a tutto il governo"
 Assemblea Pd, Zingaretti proclamato segretario: "Serve un nuovo partito, deve cambiare tutto". Gentiloni eletto presidente. Il livetweet
 Ue, Paolo Gentiloni nominato nuovo commissario agli Affari economici

 Vos correlaa 
 Governo Gentiloni

Gentiloni
Categoria:Prim minister italian
Categoria:Giornalista italian
Categoria:Nassud in del 1954